CELEX: 32012R0989
Language: ro
Date: 2012-10-25 00:00:00
Title: Regulamentul de punere în aplicare (UE) nr. 989/2012 al Comisiei din 25 octombrie 2012 privind autorizarea endo-1,4-beta-xilanazei produse de Trichoderma reesei (MULC 49755) și a endo-1,3(4)-beta-glucanazei produse de Trichoderma reesei (MULC 49754) ca aditiv furajer pentru găinile ouătoare și speciile de păsări de curte minore pentru îngrășat și pentru ouat (titularul autorizației: Aveve NV)  Text cu relevanță pentru SEE

26.10.2012   
            
            
               RO
            
            
               Jurnalul Oficial al Uniunii Europene
            
            
               L 297/11
            
         REGULAMENTUL DE PUNERE ÎN APLICARE (UE) NR. 989/2012 AL COMISIEI
   din 25 octombrie 2012
   privind autorizarea endo-1,4-beta-xilanazei produse de Trichoderma reesei (MULC 49755) și a endo-1,3(4)-beta-glucanazei produse de Trichoderma reesei (MULC 49754) ca aditiv furajer pentru găinile ouătoare și speciile de păsări de curte minore pentru îngrășat și pentru ouat (titularul autorizației: Aveve NV)
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:
   
               (1)
            
            
               Regulamentul (CE) nr. 1831/2003 prevede autorizarea aditivilor utilizați în hrana animalelor, precum și motivele și procedurile de acordare a unei astfel de autorizații.
            
         
               (2)
            
            
               În conformitate cu articolul 7 din Regulamentul (CE) nr. 1831/2003, a fost depusă o cerere pentru autorizarea endo-1,4-beta-xilanazei produse de Trichoderma reesei (MULC 49755) și a endo-1,3(4)-beta-glucanazei produse de Trichoderma reesei (MULC 49754). Cererea a fost însoțită de informațiile și documentele necesare în sensul articolului 7 alineatul (3) din Regulamentul (CE) nr. 1831/2003.
            
         
               (3)
            
            
               Cererea se referă la autorizarea endo-1,4-beta-xilanazei produse de Trichoderma reesei (MULC 49755) și a endo-1,3(4)-beta-glucanazei produse de Trichoderma reesei (MULC 49754) ca aditiv furajer pentru găinile ouătoare și speciile de păsări de curte minore pentru îngrășat și pentru ouat, care urmează a fi clasificate în categoria „aditivi zootehnici”.
            
         
               (4)
            
            
               Utilizarea acestor enzime a fost autorizată pentru zece ani pentru puii pentru îngrășat, prin Regulamentul (CE) nr. 1091/2009 al Comisiei (2) și pentru zece ani pentru purceii înțărcați, prin Regulamentul de punere în aplicare (UE) nr. 1088/2011 al Comisiei (3).
            
         
               (5)
            
            
               Au fost prezentate noi date în sprijinul cererii pentru autorizarea endo-1,4-beta-xilanazei produse de Trichoderma reesei (MULC 49755) și a endo-1,3(4)-beta-glucanazei produse de Trichoderma reesei (MULC 49754) pentru găinile ouătoare și speciile de păsări de curte minore pentru îngrășat și pentru ouat. Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 23 mai 2012 (4) că utilizarea endo-1,4-beta-xilanazei produse de Trichoderma reesei (MULC 49755) și a endo-1,3(4)-beta-glucanazei produse de Trichoderma reesei (MULC 49754) nu are un efect nociv asupra sănătății animale, a sănătății oamenilor sau asupra mediului și că utilizarea preparatului respectiv poate duce la o creștere semnificativă a masei ouălor și poate îmbunătăți raportul dintre hrană și masa ouălor pentru găinile ouătoare și speciile de păsări de curte minore pentru ouat, precum și parametrii zootehnici pentru speciile de păsări de curte minore pentru îngrășat. Autoritatea nu consideră că este necesar să se prevadă cerințe specifice în materie de monitorizare după introducerea pe piață. Ea a verificat, de asemenea, raportul privind metoda de analiză a aditivului furajer în hrana animalelor, prezentat de laboratorul de referință înființat în temeiul Regulamentului (CE) nr. 1831/2003.
            
         
               (6)
            
            
               Evaluarea preparatului respectiv arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea acestui preparat ar trebui să fie autorizată, conform anexei la prezentul regulament.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Endo-1,4-beta-xilanaza și endo-1,3(4)-beta-glucanaza cu specificațiile din anexă, aparținând categoriei „aditivi zootehnici” și grupului funcțional „promotori de digestibilitate”, se autorizează ca aditiv în hrana animalelor, în condițiile stabilite în anexa respectivă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 octombrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 18.10.2003, p. 29.
   
      (2)  JO L 299, 14.11.2009, p. 6.
   
      (3)  JO L 281, 28.10.2011, p. 14.
   
      (4)  EFSA Journal 2012; 10(6):2728.
   
      ANEXĂ
      
                  Numărul de identificare al aditivului
               
               
                  Numele titularului autorizației
               
               
                  Aditiv
               
               
                  Compoziția, formula chimică, descrierea, metoda de analiză
               
               
                  Specia sau categoria de animale
               
               
                  Vârsta maximă
               
               
                  Conținutul minim
               
               
                  Conținutul maxim
               
               
                  Alte dispoziții
               
               
                  Sfârșitul perioadei de autorizare
               
            
                  Unități de activitate/kg de furaj complet cu un conținut de umiditate de 12 %
               
            
                  
                     Categoria aditivi zootehnici. Grup funcțional: promotori de digestibilitate
                  
               
            
                  4a9
               
               
                  Aveve NV
               
               
                  Endo-1,4-beta-xilanază
                  EC 3.2.1.8
                  Endo-1,3(4)-beta-glucanază
                  EC 3.2.1.6
               
               
                  
                               
                           
                           
                              
                                 Compoziția aditivului
                              
                              Preparat pe bază de endo-1,4-beta-xilanază produsă de Trichoderma reesei (MULC 49755) și de endo-1,3(4)-beta-glucanază produsă de Trichoderma reesei (MULC 49754) având o activitate minimă de: 40 000 XU (1) și 9 000 BGU (2)/g
                           
                        
                               
                           
                           
                              
                                 Caracterizarea substanței active
                              
                              Endo-1,4-beta-xilanază produsă de Trichoderma reesei (MULC 49755) și endo-1,3(4)-beta-glucanază produsă de Trichoderma reesei (MULC 49754)
                           
                        
                               
                           
                           
                              
                                 Metodă de analiză
                                  (3)
                              
                              Caracterizarea substanței active în aditiv:
                              
                                          —
                                       
                                       
                                          metodă colorimetrică bazată pe reacția acidului dinitrosalicilic asupra zaharurilor reductoare produse prin acțiunea endo-1,4-beta-xilanazei asupra unui substrat care conține xilan;
                                       
                                    
                                          —
                                       
                                       
                                          metodă colorimetrică bazată pe reacția acidului dinitrosalicilic asupra zaharurilor reductoare produse prin acțiunea endo-1,3(4)-beta-glucanazei asupra unui substrat care conține beta-glucan.
                                       
                                    Caracterizarea substanțelor active în hrana pentru animale:
                              
                                          —
                                       
                                       
                                          metodă colorimetrică măsurând colorantul hidrosolubil eliberat prin acțiunea endo-1,4-beta-xilanazei din substratul de arabinoxilan din grâu încrucișat cu colorant;
                                       
                                    
                                          —
                                       
                                       
                                          metoda colorimetrică măsurând colorantul hidrosolubil eliberat prin acțiunea endo-1,3(4)-beta-glucanazei din substratul de beta-glucan din orz încrucișat cu colorant.
                                       
                                    
                        
               
                  Găini ouătoare și specii de păsări de curte minore pentru ouat
               
               
                  —
               
               
                  4 000 XU
                  900 BGU
               
               
                  —
               
               
                  
                              1.
                           
                           
                              A se menționa temperatura de depozitare, durata de conservare și stabilitatea la granulare în instrucțiunile de utilizare a aditivului și a preamestecului.
                           
                        
                              2.
                           
                           
                              Se utilizează în furaje bogate în polizaharide amilacee și neamilacee (în principal beta-glucani și arabinoxilani).
                           
                        
                              3.
                           
                           
                              Pentru siguranță: în timpul manipulării, utilizatorii trebuie să poarte echipamente de protecție respiratorie, ochelari de protecție și mănuși de protecție.
                           
                        
               
                  15 noiembrie 2022
               
            
                  Specii de păsări de curte minore pentru îngrășat
               
               
                  3 000 XU
                  675 BGU
               
            
         (1)  1 XU este cantitatea de enzimă care eliberează 1 micromol de zaharuri reductoare (măsurate în echivalenți xiloză) pe minut, din xilan de tărâțe de ovăz, la pH 4,8 și la 50 °C.
      
         (2)  1 BGU este cantitatea de enzimă care eliberează 1 micromol de zaharuri reductoare (măsurate în echivalenți celobioză) pe minut, din beta-glucan de orz, la pH 5 și la 50 °C.
      
         (3)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx.